ททท.-บัวหลวงเพิ่มสิทธิประโยชน์ ‘บัตรเครดิตท่องเที่ยว’
บัตรเครดิตท่องเที่ยวธนาคารกรุงเทพ เพิ่มสิทธิประโยชน์ส่วนลดสูงสุด 50% รับเงินคืนเข้าบัญชีสูงสุดถึง 15,000 บาท
21 ม.ค. 2553

บัตรเครดิตท่องเที่ยวธนาคารกรุงเทพ เพิ่มสิทธิประโยชน์ส่วนลดสูงสุด 50% รับเงินคืนเข้าบัญชีสูงสุดถึง 15,000 บาท
 




นายโชค ณ ระนอง ผู้จัดการสายบัตรเครดิต ธนาคารกรุงเทพ กล่าวว่า ลูกค้าผู้ถือบัตรเครดิตท่องเที่ยวธนาคารกรุงเทพสามารถรับทราบข้อมูลข่าวสาร และคู่มือท่องเที่ยวที่น่าสนใจจากการท่องเที่ยวแห่งประเทศไทย รวมถึงการสำรองที่นั่งพิเศษในงานเทศกาลหลักประจำปีของการท่องเที่ยวแห่งประเทศไทย ตลอดจนการรับส่วนลดสูงสุดถึง 50% จากโรงแรม ร้านอาหาร สปา และสนามกอล์ฟชั้นนำทั่วประเทศ พร้อมรับเงินคืนเข้าบัญชีสูงสุดถึง 15,000 บาท บริการ Hotline Service Call Center ตลอด 24 ชั่วโมง เช่น บริการประสานงานรถยกฉุกเฉิน สอบถามเส้นทาง และสถานที่ท่องเที่ยว เป็นต้น พร้อมรับเงินคืนเข้าบัญชีสูงสุดถึง 15,000 บาท นอกจากนี้ธนาคารยังได้จัดทำคู่มือสิทธิประโยชน์ Weekend Route เพื่อมอบให้แก่สมาชิกบัตรท่องเที่ยวอีกด้วย
นายวันเสด็จ ถาวรสุข รองผู้ว่าการตลาดภายในประเทศ การท่องเที่ยวแห่งประเทศไทย กล่าวว่า ททท. มุ่งเน้นนโยบายทางด้านการส่งเสริมการท่องเที่ยวในประเทศในรูปแบบที่หลากหลาย เพื่อกระตุ้นนักท่องเที่ยวที่มีคุณภาพทั้งชาวไทยและชาวต่างชาติสนใจการท่องเที่ยวในประเทศไทยมากยิ่งขึ้น ทำให้เกิดการเติบโตของตลาดและมีการพัฒนาอย่างยั่งยืน ทั้งนี้จึงได้เกิดการประสานงานทั้งภาครัฐและเอกชน รวมถึงประเทศเพื่อนบ้านในการจัดทำโครงการต่างๆ อีกทั้งยังได้มีการพัฒนาเทคโนโลยีสารสนเทศ พร้อมเพิ่มมาตรการในการอำนวยความสะดวกให้กับนักท่องเที่ยว นำไปสู่การพัฒนาคุณภาพชีวิตของประชาชนทั่วทุกภูมิภาคของไทย ก่อให้เกิดการสร้างงาน และเพิ่มรายได้ให้กับประเทศ